Jóga Nidrá – vezetett mélyrelaxáció
2026-02-27 18:00 - 19:30 (Europe/Budapest) | Sivananda Jógaközpont, Szegfű utca 2., Budapest, Pest, 1028, Hungary
Jóga Nidrá – vezetett mélyrelaxáció
Ez a foglalkozásunk minden hónap utolsó péntekjén kerül megtartásra 18:00-19:30 között.
Erre az óránkra bejelentkezés szükséges (min.4 fő részvételével tartjuk meg), legkésőbb aznap 12.00 óráig!

Mi is az a Jóga Nidrá?
A jóga nidrá, más néven jógikus alvás, egy mélyrelaxációs és tudatosságnövelő gyakorlat, amely a tudatalatti szintjén hat. Bár a neve „alvást” jelent, valójában nem alvás, hanem egy olyan tudatállapot, amely a teljes éberség és az álom határán helyezkedik el.
A jóga nidrá egy vezetett meditáció, amely során a gyakorló ellazult fekvő helyzetben (savászanában) marad, miközben a tudatát egy jógaoktató utasításaira fókuszálja. A cél az, hogy a test mélyen ellazuljon, miközben a tudat éber marad.

A jóga nidrá jótékony hatásai az emberi szervezetre:

csökkenti a stresszt és szorongást,

javítja az alvásminőséget,

növeli a koncentrációt és a mentális tisztaságot,

oldja testi és lelki feszültségeket,

mélyebb önismeretre lehet szert tenni.

Egyes források szerint 30 perc jóga nidrá akár 2-3 óra alvásnak is megfelelhet, ami különösen hasznos lehet kimerültség vagy álmatlanság esetén.
Hogyan zajlik egy jóga nidrá foglalkozás?

Elhelyezkedés savászanában (fekvő pózban)

Testtudatosság körbejárása – a figyelem végigvezetése a test különböző pontjain.

Légzésfigyelés – a természetes légzés megfigyelése, ritmikus megnyugvás.

Érzetek, ellenérzetek felidézése – pl. hideg-meleg, nehéz-könnyű érzések.

Képzelőerő aktiválása – vizualizációk, belső képek megjelenítése

Visszatérés a külső világba – lassú ébredés, mozgás.
